Aklat ng mga Bilang

Ang Aklat ng mga Bilang o Mga Bilang ay ang ikaapat aklat sa Tanakh at sa Bibliya.  Ito ang pang-apat na aklat sa Pentateuko o Torah.  Dito ipinagpapatuloy ang salaysayin hinggil sa kasaysayan ng mga Israelitang nilahad sa Aklat ng Exodus, ang kanilang pinagdaanan habang nasa ilang magmula nang mahintil sila sa Bundok ng Sinai, at hanggang sa pagsapit nila sa kinaroroonan ng Lupang Pangako.  Tumagal ang kanilang paglalakbay ng may mga tatlumpu't walong taon.

Pamagat 

Ginamit ang "Mga Bilang" bilang titulo ng aklat sapagkat naglalaman ito ng "dalawang pagbibilang o pagtatala" na ginawa sa bayan ng mga Israelita, na matatagpuan sa umpisa at sa pagtatapos ng paglalakbay nila sa ilang, sa kabanata 1 at 26.

Mga bahagi 
Binubuo ng tatlong hati ang Aklat ng Mga Bilang:
 Paghahanda sa Pag-alis sa Sinai (1, 1-10, 10)
 Mula sa Sinai hanggang sa mga Kapatagan ng Moab (10, 11-22, 1)
 Sa mga Kapatagan ng Moab (22, 2-36, 13)

Kaugnayan sa Bagong Tipan 
Sa Bagong Tipan ng Bibliya, may ilang mga kaganapan mula sa Mga Bilang na nabanggit si Hesukristo at maging ng kaniyang mga alagad: halimbawa na ang hinggil sa tansong ahas sa Ikatlong Sulat ni Juan (Jn 3, 14k), ang paghihimagsik ni Core sa 1 Corinto (1 Cor 10, 10), mga panghuhula ni Balam sa 2 Pedro (2 Ped, 15k), at ang pagbagsak ng tubig sa bato sa 1 Corinto (1 Cor 10, 4).

Mga sanggunian

Panlabas na kawing 
 Aklat ng Mga Bilang (Numbers), mula sa Ang Dating Biblia (1905)
 Aklat ng Mga Bilang, mula sa Ang Biblia, AngBiblia.net

Tora